اسلام آباد (اے پی پی) نیشنل کمانڈ اینڈ آپریشن سینٹر (این سی او سی) کورونا وائرس نا بابت تازہ انگا حساب وکتاب ءِ جاری کرینے۔ دوشنبے نادے آ این سی اوسی آن جاری کروک حساب وکتاب نا رداٹ تدوک آ 24 گھنٹہ ٹی کورونا نا 633 ناجوڑ آتا ٹیسٹ مثبت بس و 4 ناجوڑ ہسپتال اٹی زوال کریر۔ تدوک آ 24 گھنٹہ ٹی کوویڈ۔ 19 نا 33 ہزار 393 ٹیسٹ کننگا ہرافتیان سندھ اٹی 13 ہزار 198، پنجاب اٹی 10 ہزار 589، خیبر پختونخوا ٹی 3 ہزار 138، اسلام آباد اٹی 4 ہزار، 243 بلوچستان اٹی 1 ہزار 195، گلگت بلتستان اٹی 397، آزاد کشمیر اٹی 633 ٹیسٹ اوار ءُ۔ داتم اسکان مچ آ ملک اٹی کوویڈ۔ 19 آن دراخ جوڑ مروک آتا کچ 2 لکھ 92 ہزار 869 مسنے۔ آزاد کشمیر و بلوچستان اٹی کوویڈ۔ 19 نا اسہ ناجوڑ اس ہم داوخت آ وینٹی لیٹر آاف وخت اس کہ مچ آ ملک اٹی کورونا کوویڈ۔ 19 کن جتا 1 ہزار 912 وینٹی لیٹر آتیاکوویڈ۔ 19 نا 106 ناجوڑ ءُ۔ مچ آ ملک اٹی کوویڈ۔ 19 نا ایکٹیو کیس آتا کچ 7 ہزار 15 ءِ۔ مچ آ ملک اٹی کورونا وائرس آن زہمی بندغ آتا کچ 3 لکھ 6 ہزار 304 ءِ ہرافتیان آزاد کشمیر اٹی 2 ہزار 533، بلوچستان اٹی 14 ہزار، 394 گلگت بلتستان اٹی 3 ہزار 483، اسلام آباد اٹی 16 ہزار162، خیبر پختونخوا ٹی 37 ہزار 357، پنجاب اٹی 98 ہزار 428 و سندھ اٹی 1 لکھ 33 ہزار 947 ناجوڑ ءُ۔
